**Појам и врсте трошкова**

Трошак представља новчани израз утрошка. Трошак материјала за производњу једног производа може се израчунати тако што ћемо потребан утрошак материјала помножити јединичном ценом материјала. Када укупне трошкове трошкове производње поделимо обимом производње добијамо цену коштања по јединици производа. Овај показатељ је значајан за предузетника јер показује његову економичност, рентабилност и конкурентност на тржишту. Ако је цена коштања нижа онда је добит већа и обрнуто.

Предузетник из својих прихода покрива различите трошкове (материјал, плата,грејање, струја, вода, гас, канцеларијски материјал, амортизација, закупнина, камата, путни трошкови). Трошкови се могу поделити на варијабилне и фиксне. Карактеристика фиксиних трошкова се огледа у томе да су они у масовној производњи релативно фиксни, док су по јединици производње различити.

**Фиксни трошкови се не мењају у зависности од количине произведених производа**. У фиксне трошкове убрајамо амортизацију и трошкове настале услед закупа радне снаге , опреме, простора потребних за рад .

Варијабилни трошкови мењају се у укупном износу сразмерно са променом обима производње.

Извештај о токовима готовине пружа информације о приливима и одливима готовине и готовинских еквивалената током извештајног периода. Све пословне активности могу се поделити на:

* оперативне (приливи по основу наплате продатих производа и услуга и одливе по основу исплаћених обавеза за поједине трошкове),
* финансијске (приливи по основу одобрених кредита и одливи по основу отплата главнице кредита и камата) и
* инвестиционе (приливи по основу иницијалног капитала власника и по основу реинвестиране добити и одливи по основу набавке основних средстава).